ઈરોમ અને ડેસમંડ ૨૦૧૧માં પહેલી વાર મળ્યાં હતાં. ત્યારબાદ તેઓ એકબીજાના સંપર્કમાં હતાં, જોકે હજુ લગ્નની ચોક્કસ તારીખ નક્કી થઈ નથી, પરંતુ સંભવતઃ જુલાઈમાં તેઓ લગ્ન કરે તેવી શક્યતા છે. ઈરોમે જણાવ્યું કે અમને કાયદાકીય મંજૂરી મળ્યા બાદ તામિલનાડુમાં લગ્ન કરી લઈશું. ઈરોમ અને ડેસમંડ હાલ તામિલનાડુના મદુરાઈના પ્રવાસે છે. ડેસમંડ મૂળ ગોવાનો બ્રિટિશ નાગરિક છે. ૨૦૦૯માં તેને પહેલી વાર ઈરોમ શર્મિલા અંગે જાણકારી મળી હતી. ત્યારબાદ તેણે ઈરોમ સાથે પત્રવ્યવહાર શરૂ કરી દીધો હતો અને બાદમાં તેઓ એકબીજાની નજીક આવ્યાં હતાં, જેમાં ડેસમંડે ઈરોમને અનશનમાં મદદ કરી હતી.